cyanic-selkie/wikianc huggingface dataset:
কাথরিয়া ইউনিয়ন
অবস্থান ও সীমানা
বাঁশখালী উপজেলার মধ্যাংশে কাথরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে বাহারছড়া ইউনিয়ন, পূর্বে কালীপুর ইউনিয়ন ও বৈলছড়ি ইউনিয়ন, দক্ষিণে সরল ইউনিয়ন এবং পশ্চিমে বঙ্গোপসাগর অবস্থিত।
প্রশাসনিক কাঠামো
কাথরিয়া ইউনিয়ন বাঁশখালী উপজেলার আওতাধীন ৬নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কাথরিয়া ইউনিয়নের সাক্ষরতার হার ৩২.২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
কাথরিয়া ইউনিয়নে যোগাযোগের প্রধান সড়ক বৈলছড়ি-কাথরিয়া সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়াও জলকদর ও সোনাইচরি খালের উপর রয়েছে দুইটি ব্রীজ।
খাল ও নদী
কাথরিয়া ইউনিয়নের মধ্য দিয়ে বয়ে চলেছে জলকদর খাল এবং উত্তর পাশে সোনাইছড়ি খাল।
কালি ছাপড়
কালি ছাপড় (Kali Chhapar) ভারতের মধ্য প্রদেশ রাজ্যের ছিন্দওয়ারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কালি ছাপড় শহরের জনসংখ্যা হল ১০,৬৯২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে কালি ছাপড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
আন্তর্জাতিক জীববিজ্ঞান অলিম্পিয়াড
থাম্ব|আন্তর্জাতিক জীববিজ্ঞান অলিম্পিয়াডের লোগো থাম্ব|জাপানের নাগাসাকিতে অনুষ্ঠিত আন্তর্জাতিক জীববিজ্ঞান অলিম্পিয়াড ২০২০-এর লোগো আন্তর্জাতিক জীববিজ্ঞান অলিম্পিয়াড, সংক্ষেপে আইবিও হলো অনূর্ধ্ব-২০ বছর বয়সী প্রাক-বিশ্ববিদ্যালয়গামী শিক্ষার্থীদের জন্য জীববিজ্ঞান বিষয়ের অলিম্পিয়াড। এটি আন্তর্জাতিক বিজ্ঞান অলিম্পিয়াডগুলোর মধ্যে অন্যতম জনপ্রিয়। প্রথম আন্তর্জাতিক জীববিজ্ঞান অলিম্পিয়াড অনুষ্ঠিত হয় ১৯৯০ সালে, চেকোস্লোভাকিয়ায়। এরপর থেকে প্রতি বছর নিয়মিত এই অলিম্পিয়াড আয়োজিত হয়। এই প্রতিযোগিতায় পাঁচটি মহাদেশ থেকে ৭৫টি পর্যন্ত দেশ অংশগ্রহণ করেছে। প্রতিটি অংশগ্রহণকারী দেশ তাদের স্থানীয় পর্যায়ে আয়োজিত জাতীয় জীববিজ্ঞান অলিম্পিয়াডের চারজন বিজয়ীকে আন্তর্জাতিক পর্যায়ে পাঠায়। তাদের সাথে সাধারণত দুইজন পূর্ণবয়স্ক ব্যক্তি অংশগ্রহণ করেন, যারা প্রতিযোগিতাকালীন বিচারকের দায়িত্ব পালন করেন।
আন্তর্জাতিক প্রতিযোগিতার জন্য চারজন প্রতিযোগী বাছাইয়ের জন্য প্রতিটি সদস্য দেশ জাতীয় পর্যায়ে ৩–৫টি পর্যায়ক্রমিক রাউন্ড আয়োজন করে। ফলস্বরূপ, জীববিজ্ঞানের এই আয়োজনের সাথে বিশ্বব্যাপী প্রায় ১ মিলিয়নের বেশি শিক্ষার্থী অংশগ্রহণের সুযোগ পায়।
২০২০ সালে কোভিড-১৯ মহামারীর জন্য জাপানে অনুষ্ঠিতব্য আন্তর্জাতিক জীবিবিজ্ঞান অলিম্পিয়াড অনলাইনে ভার্চুয়ালি অনুষ্ঠিত হয়। ব্যতিক্রমী সঞ্চালন এবং অনন্য পদ্ধতির গ্রুপভিত্তিক প্রকল্প “আন্তর্জাতিক গ্রুপ প্রকল্প ২০২০”-এর জন্য এই আয়োজনকে “মহাসাফল্য” এবং আইবিও‘র ইতিহাসের “সবচেয়ে সফল” আয়োজন হিসেবে বিবেচনা করা হয়।
আন্তর্জাতিক জীববিজ্ঞান অলিম্পিয়াড ২০২০ এবং আন্তর্জাতিক গ্রুপ প্রকল্প
কোভিড-১৯ এর বৈশ্বিক মহামারীর কারণে আন্তর্জাতিক বিজ্ঞান অলিম্পিয়াডগুলোর বাতিল হওয়ার মুখে থাকা অবস্থাতেই (আন্তর্জাতিক পদার্থবিজ্ঞান অলিম্পিয়াড আনুষ্ঠানিকভাবে বাতিল করা হয় ) আইবিও-র আয়োজক দেশ জাপান মহামারীর মধ্যে মানিয়ে নেওয়ার অংশ হিসেবে সম্পূর্ণ অনলাইনে ভার্চুয়ালি আয়োজনের সিদ্ধান্ত নেয়। আন্তর্জাতিক বিজ্ঞান অলিম্পিয়াডগুলোর মধ্যে আইবিও-ই প্রথম অনলাইনে আয়োজনের সিদ্ধান্ত নেয়।
আন্তর্জাতিক বিজ্ঞান অলিম্পিয়াড ২০২০-এর অংশ হিসেবে “আন্তর্জাতিক গ্রুপ প্রকল্প”-এর প্রস্তাব করা হয়। বিভিন্ন দেশের মধ্যে বিজ্ঞানভিত্তিক সংলাপ এবং সহযোগিতা বৃদ্ধির লক্ষ্যে আন্তর্জাতিক গ্রুপভিত্তিক বৈজ্ঞানিক প্রকল্প আহ্বান করা হয়। আন্তর্জাতিক বিজ্ঞান অলিম্পিয়াডগুলোর মধ্যে এই ধরনের উদ্যোগ এই প্রথম।
আন্তর্জাতিক গ্রুপ প্রকল্প ২০২০-এ সব মিলিয়ে ৫৩টি দেশের ২০২ জন প্রতিযোগী অংশ নেয়। এই প্রকল্পটিকে “আইবিও-র ইতিহাসে প্রথম সহযোগিতামূলক গবেষণার সুযোগের প্রথম পরীক্ষা” বলে অভিহিত করা হয়। ৫০টি অংশগ্রহণকারী দলের মধ্যে সবচেয়ে সেরা ছয়টি দল (২৫ জন শিক্ষার্থী) “অ্যাওয়ার্ড অব এক্সিলেন্স” লাভ করে।
আহসান উল্লাহ মোল্লা
আহসান উল্লাহ মোল্লা(১৮৭৬-১৯৩৯) বাংলাদেশের একজন প্রখ্যাত সমাজসেবক এবং প্রবীন রাজনীতিবিদ ছিলেন। তিনি অবিভক্ত বাংলার লেজিসলেটিভ কাউন্সিলের সদস্য ছিলেন।
কর্মজীবন
আহসান উল্লাহ মোল্লা উত্তরাধিকারসূত্রে জমিদারির দায়িত্ব পান। তিনি তার মাতামহের কাছ থেকে জমিদারি পান। তিনি সফলভাবে জমিদারি পরিচালনা করেন।
তিনি একজন সফল ব্যবসায়ী হিসেবে পরিচিত ছিলেন। তিনি পাট ও লবণ ব্যবসা করতেন। অবিভক্ত বাংলা ও আসামের প্রায় ২২টি স্থানে তার ব্যবসায়ী কার্যক্রম ছিল। তার পাটের ব্যবসা যুক্তরাজ্যের লন্ডন ও ডান্ডি শহর পর্যন্ত বিস্তৃত ছিল৷
আহসান উল্লাহ মোল্লা তৎকালীন রাজনীতিবিদ ছিলেন। তিনি অবিভক্ত বাংলার লেজিসলেটিভ কাউন্সিলের সদস্য ছিলেন। রাজনৈতিক কর্মকাণ্ডের জন্য তিনি মহাত্মা গান্ধী, শেরে বাংলা  এ.কে ফজলুল হক,  হোসেন শহীদ সোহ্‌রাওয়ার্দী, শরৎচন্দ্র বসু প্রমুখের সান্নিধ্যে এসেছিলেন। তাদের সান্নিধ্যে রাজনীতি জীবন অতিবাহিত করেন।
সামাজিক কর্মকাণ্ড
তার স্মৃতিকে অম্লান করে রাখতে আত্রাই উপজেলার অনেক প্রতিষ্ঠানের নামকরণ করা হয়। তার নামানুসারে আহসান উল্লাহ মেমোরিয়াল উচ্চ বিদ্যালয় নির্মাণ করা হয়েছে। তিনি ব্রিটিশ শাসনকালে আত্রাই ঘাট নামে একটি রেলওয়ে স্টেশন প্রতিষ্ঠা করেছিলেন। পরবর্তীতে রেলওয়ে স্টেশনটির নাম পরিবর্তন করে তার নামানুসারে আহসানগঞ্জ রেলওয়ে স্টেশন করা হয়েছে। আত্রাইয়ের ডাকঘরও তার নামানুসারে নামকরণ করা হয়েছে৷
মৃত্যু
আহসান উল্লাহ মোল্লা ১৯৩৯ সালে ইহলোকের মায়া কাটিয়ে পরলোক গমন করেন।
নববিন্দু কেন্দ্র
থাম্ব|৩০০পিক্সেল|একটি ত্রিভুজের [[পরিবৃত্ত (কালো), পরিকেন্দ্র (কালো), ত্রিভুজটির শীর্ষত্রয় থেকে বিপরীত বাহুর উপর অঙ্কিত লম্বত্রয়, লম্বকেন্দ্র (লাল) নববিন্দু বৃত্ত (নীল) এবং নববিন্দুর কেন্দ্র (নীল)।]]
ধর্ম
কোন ত্রিভুজের নববিন্দু কেন্দ্র N ত্রিভুজটির অয়লার রেখার উপরে ত্রিভুজটির লম্বকেন্দ্র H এবং পরিকেন্দ্র O এর মধ্যবিন্দুতে অবস্থান করে। এছাড়া ভরকেন্দ্র G একই রেখার উপর লম্বকেন্দ্র থেকে পরিকেন্দ্রের দিকে 2/3 দূরে অবস্থান করে। সুতরাং
যদি এই ত্রিভুজ কেন্দ্র চারটির (N, O, H এবং G) মধ্যে যেকোন দুটি জানা থাকে তবে এটি থেকে উপর্যুক্ত সূত্রের মাধ্যমে অপর দুটির অবস্থানও বের করা যাবে।
কোন বিষম বাহু ত্রিভুজের লম্ব-ভর বৃত্ত হল এমনই একটি বৃত্ত যেখানে ত্রিভুজটির লম্বকেন্দ্র ও ভরকেন্দ্র বৃত্তটির কোন একটি ব্যাসের দু'প্রান্তে অবস্থান করে। অয়লারের ত্রিভুজ নির্ধারণী সমস্যা নামে বর্তমানে যা আমাদের নিকট পরিচিত তার অংশরূপে অ্যান্ড্রু গুইন্যান্ড ১৯৮৪ সালে প্রমাণ করেন যে, অজানা কোন ত্রিভুজের ক্ষেত্রে উক্ত চারটি বিন্দু জানা থাকলে ত্রিভুজের অন্তঃকেন্দ্রটি এর লম্ব-ভর বৃত্তের অভ্যন্তরে পাওয়া যাবে তবে এটি কখনোই নববিন্দু কেন্দ্রের সাথে মিলিত হবে না। লম্ব-ভর বৃত্তটির ভিতরে থাকা শুধুমাত্র যে বিন্দুটি অন্তঃকেন্দ্র হতে পারবে না তা হলো এই নববিন্দু কেন্দ্র এবং এই নববিন্দু কেন্দ্র ব্যতিত লম্ব-ভর বৃত্তটির অভ্যন্তরীণ অন্যান্য সকল বিন্দুই এক একটি স্বতন্ত্র ত্রিভুজের অন্তঃকেন্দ্র।
এখানে R এবং r হচ্ছে যথাক্রমে পরিবৃত্তের ব্যাসার্ধ এবং অন্তঃবৃত্তের ব্যাসার্ধ।
নববিন্দু কেন্দ্র হলো একটি নির্দিষ্ট ত্রিভুজের মধ্যবিন্দু ত্রিভুজটির (medial triangle) পরিকেন্দ্র এবং নববিন্দু কেন্দ্র হলো ঐ নির্দিষ্ট ত্রিভুজের লম্বিক ত্রিভুজেরও (orthic triangle) পরিকেন্দ্র। এছাড়াও এটি অয়লার ত্রিভুজেরও পরিকেন্দ্র। আরও সাধারণভাবে বলা যায়, নববিন্দু কেন্দ্র হলো নববিন্দু বৃত্তকে সংজ্ঞায়িত করে যে নয়টি বিন্দু তাদের যেকোন তিনটি বিন্দু দিয়ে সংজ্ঞায়িত বা গঠিত যেকোন ত্রিভুজের পরিকেন্দ্র।
ত্রিভুজের নববিন্দু কেন্দ্র ত্রিভুজটির শীর্ষবিন্দুত্রয় এবং লম্বকেন্দ্র এই চারটি বিন্দুর ভরকেন্দ্রে অবস্থান করে।
লাস্টারের উপপাদ্য অনুসারে নববিন্দু কেন্দ্র তিনটি বিন্দুর সাথে একটি সাধারণ বৃত্তে অবস্থান করে যাদের মধ্য দুটি বিন্দু হলো ফের্মা বিন্দু এবং অন্যটি হল পরিকেন্দ্র।
কসনিতা বিন্দু হলো কসনিতা উপপাদ্যের সাথে সম্পর্কযুক্ত ত্রিভুজ কেন্দ্র যা নববিন্দু কেন্দ্রের আইসোগোনাল অনুবন্ধী।
স্থানাঙ্ক
নববিন্দু কেন্দ্রের জন্য ত্রিরৈখিক স্থানাঙ্কগুলো হলো:
আর নববিন্দু কেন্দ্রের জন্য ব্যারিসেন্ট্রিক স্থানাঙ্কগুলো হলো:
তড়িৎবিদ্যুৎ শক্তি
বৈদ্যুতিক শক্তি একটি যৌগিক শক্তি যা বৈদ্যুতিক বিভবশক্তি ও গতিশক্তি থেকে উদ্ভূত হয়ে থাকে। সাধারণত বৈদ্যুতিক শক্তি বলতে এমন শক্তি বোঝায় যা বৈদ্যুতিক বিভবশক্তি থেকে রূপান্তরিত হয়েছে এমন শক্তি বোঝায়। এই শক্তি বৈদ্যুতিক বিদ্যুত এবং বৈদ্যুতিক বিভব এর সংমিশ্রণে সরবরাহকৃত যা একটি বৈদ্যুতিক সার্কিট দ্বারা সরবরাহ করা হয় (উদাহরণস্বরুপঃ বৈদ্যুতিক বিদ্যুৎ তারমাধ্যমে সরবরাহকৃত)। এই বৈদ্যুতিক বিভবশক্তি অন্য শক্তিতে রূপান্তরিত হয়েছে এমন ঘটনা ঘটলে, এটির বৈদ্যুতিক বিভবশক্তির চলাচল বন্ধ হয়ে যায়। সুতরাং, শেষ-ব্যবহারের কাছে পৌঁছে দেওয়ার আগে সকল বৈদ্যুতিক শক্তিই বৈদ্যুতিক বিভব শক্তি। সম্ভাব্য শক্তি থেকে একবার রূপান্তরিত হয়ে গেলে বৈদ্যুতিক শক্তিকে সর্বদা অন্য শক্তি (যেমনঃ তাপ, আলো, গতি ইত্যাদি) বলা যেতে পারে।
বিদ্যুৎ উৎপাদন
এটি অন্য শক্তির উৎস বা রূপ থেকেই কেবল বৈদ্যুতিকশক্তি উৎপাদন করা হয়ে থাকে। তাই বিদ্যুৎশক্তি হলো বিভিন্ন শক্তি থেকে কার্যকরী উপায়ে বৈদ্যুতিক শক্তি উৎপাদন করার প্রক্রিয়া।
ব্রিটিশ বিজ্ঞানী মাইকেল ফ্যারাডে ১৮২০ ও ১৮৩০ এর দশকের গোড়ার দিকে বিদ্যুৎ উৎপাদনের মৌলিক নীতিটি আবিষ্কার করেছিলেন। তার মৌলিক পদ্ধতিটি আজও ব্যবহৃত হয়। একটি চৌম্বক এর খুঁটির মধ্যে একটি তারের লুপ, বা তামার ডিস্ক দ্বারা বিদ্যুৎ উৎপাদন করা হয়।
বিদ্যুৎ উৎপাদনের জন্য, গ্রাহকদের নিকট বিদ্যুৎ সরবরাহের প্রথম পদক্ষেপ হলোঃ বিদ্যুৎ উৎপাদন। বিদ্যুৎ উৎপাদনের অন্যান্য প্রক্রিয়াগুলি হলোঃ সঞ্চালন, বিতরণ, এবং পাম্পড স্টোরেজ পদ্ধতিগুলি ব্যবহার করে বৈদ্যুতিক বিদ্যুত স্টোরেজ এবং পুনরুদ্ধার করা হয় । বৈদ্যুতিক শিল্প শক্তি
ইলেক্ট্রোমেকানিকাল জেনারেটর দ্বারা প্রস্ততকৃত তাপ ইঞ্জিন দ্বারা চালিত রাসায়নিক দহন বা পারমাণবিক বিভাজন দ্বারা বিদ্যুৎ প্রায়শই একটি বিদ্যুৎ কেন্দ্র-এ উৎপন্ন হয় এছাড়াও অন্যান্য উপায়ে যেমন প্রবাহিত পানি এবং বাতাসের গতিশক্তি আরও অনেক প্রযুক্তি রয়েছে যেমনঃ সৌর ফটোভোল্টিক্স বা ভূতাত্ত্বিক শক্তি বিদ্যুৎ উৎপাদন করতে ব্যবহৃত হতে পারে এবং বর্তমানে উন্নত দেশগুলোতে এটি ব্যবহৃত হচ্ছে।
পল্টন ময়দান
গোড়াপত্তন
ব্রিটিশ আমলে একটি নতুন সেনানিবাস তৈরি করার উদ্দেশ্যে ঢাকার তখনকার ডিস্ট্রিক্ট ম্যাজিস্ট্রেট চার্লস ড'স নবাবপুর ও ঠাটারীবাজার ছাড়িয়ে শহরের উত্তর-পূর্বে অবস্থিত বেশকিছু অংশ সংস্কার করেন। সেখানে সিপাহীদের ছাউনি, অফিসারদের বাসস্থান এবং প্যারেড গ্রাউন্ড করা হয়। এ এলাকাটিই বর্তমান পল্টন বা পুরানা পল্টন এলাকা। পল্টন পুরনো পাণ্ড নদীর তীরে অবস্থিত ছিল। সেনানিবাসটি মশা, ম্যালেরিয়াসহ বিভিন্ন উপদ্রব এবং অস্বাস্থ্যকর পরিবেশের কারণে সেনাবাহিনীর জন্য পরিত্যক্ত হয়। এর সমর্থনে ১৮৪০ সালে ঢাকা ভ্রমণকারী ডেভিডসনের বক্তব্য পাওয়া যায়। ১৮৫৯ সালে তৎকালীন সার্ভেয়ার জেনারেলের ঢাকার মানচিত্রে পল্টনকে একটি বিরান অঞ্চল হিসেবে দেখানো হয়। সেনানিবাস লালবাগে স্থানান্তরের পর পল্টন এলাকাটির পরিচর্যার দায়িত্ব মিউনিসিপাল কমিটির কাছে দেয়া হয়। এর এক অংশে গড়ে ওঠে 'কোম্পানির বাগান।' আরেক অংশ খেলাধুলা এবং বিভিন্ন সময় সিপাহীদের কুচকাওয়াজের জন্য ব্যবহার করা হত। উনিশ শতকের শেষার্ধে পল্টনে মাঝে মাঝে জনসভা হতে শুরু করে।
তবে ঐতিহাসিক এ ময়দান এখন হারিয়ে গেছে। পল্টন ময়দান এখন খেলার মাঠ হয়ে গেছে। ৯০ দশকের বিশাল ময়দান দিন দিন ছোট হতে হতে মধ্যম সারির মাঠ হয়ে গেছে। নামে এখনো পল্টন ময়দান থাকলেও ধুলোবালি ও দখলে তা যৌবন হারিয়েছে। পল্টন ময়দান থেকে রাজনীতি বিদায় নিয়েছে। এখন আর কেউ সেখানে যান না।
কারণ ময়দানের বুক চিরে গড়ে উঠেছে একের পর এক সুবিশাল স্থাপনা। নানা ফেডারেশনের ভবন নির্মাণের কাজ এখনো চলমান। বর্তমানে এখানে আর মিছিল মিটিং করার পরিবেশও নেই। প্রতিদিনই এ মাঠে ফুটবল, ক্রিকেট, রাগবি কত কী খেলা হয়। বলতে গেলে দিনভরই কোনো না কোনো খেলা চলে পল্টন ময়দানে। গত এক দশকে খেলাধুলার অবকাঠামোতে ফাঁকা ময়দানটি এখন চতুর্দিকে ঘেরা এক আবদ্ধ জায়গা। পুরো ময়দানের চারপাশে তৈরি  স্থাপনা।
২০০৮ সালের নির্বাচনে আওয়ামী লীগ সরকার গঠনের পর পল্টন ময়দানে বড় কোনো জনসভা হয়েছে কি-না, সে তথ্য জানাতে পারেননি ময়দানঘেঁষা দোকানদাররা। তারা বলেছেন, তার পর থেকে আওয়ামী লীগের বড় সমাবেশগুলো সোহরাওয়ার্দী উদ্যানেই হচ্ছে। আর বিএনপি সোহরাওয়ার্দী ও নয়াপল্টনে দলীয় কার্যালয়ের সামনের রাস্তায় সভা-সমাবেশ করছে।
জানা গেছে, পল্টন ময়দানটি জাতীয় ক্রীড়া পরিষদের অধীন। তবে পল্টন ময়দান মাঠের প্রশাসক বঙ্গবন্ধু জাতীয় স্টেডিয়াম কর্তৃপক্ষ। মূলত গত ওয়ান-ইলেভেন সরকারের পর পল্টন ময়দানের নিয়ন্ত্রণ পায় জাতীয় ক্রীড়া পরিষদ।
২০১৬ হংকং ক্রিকেট দলের স্কটল্যান্ড সফর
হংকং জাতীয় ক্রিকেট দল দুইটি টুয়েন্টি২০ আন্তর্জাতিক খেলার জন্য স্কটল্যান্ড সফর করে, যা সেপ্টেম্বর ২০১৬-এ অনুষ্ঠিত হয়।
এরিক লামেলা
এরিক মানুয়েল লামেলা (Erik Manuel Lamela; জন্ম ৪ মার্চ ১৯৯২) একজন আর্জেন্টিনীয় পেশাদার ফুটবলার যিনি প্রিমিয়ার লিগ-এর ক্লাব টটেনহাম হটস্পারের হয়ে একজন ফরোয়ার্ড হিসেবে খেলে থাকেন। লামেলা তার অসাধারণ ড্রিবলিং এবং দ্রুত গতির জন্য সুপরিচিত। তার ডাকনাম কোকো।
রিভার প্লেট
২০০৯ সালের ১৪ জুন, রিভার প্লেটের হয়ে লামেলার অভিষেক হয়। টাইগ্রের বিপক্ষে খেলার ৮০তম মিনিটে বদলি হিসেবে মাঠে নামেন তিনি। ২০১০ সালের ৫ ডিসেম্বর, রিভার প্লেটের হয়ে প্রথম গোল করেন লামেলা। খেলাটি ছিল আপের্তুরা প্রতিযোগিতায় কোলোনের বিপক্ষে। আপের্তুরা প্রতিযোগিতার শেষ খেলায় লানুসের বিপক্ষে রিভার প্লেটের হয়ে নিজের দ্বিতীয় গোলটি করেন তিনি। খেলায় ৪–১ গোলের ব্যবধানে জিতে রিভার।
২০১০–১১ মৌসুমে আর্জেন্টিনীয় প্রিমেরা দিভিশনে লামেলা দলের একজন নিয়মিত খেলোয়াড়ে পরিণত হন। তিনি ৩৪টি খেলায় মাঠে নামেন এবং ৪টি গোল করেন। লিগে রিভার ষষ্ঠ স্থানে থেকে মৌসুম শেষ করে এবং ২০১১ কোপা সাউদামেরিকানাতে খেলার যোগ্যতা অর্জন করে। কিন্তু আর্জেন্টিনীয় প্রিমেরা দিভিশনের অবনমন রীতিতে একটি দলের শেষ তিন মৌসুম হিসাব করা হয়, যার ফলে রিভার প্লেটের বেলগ্রানোর বিপক্ষে প্লে অফ খেলার প্রয়োজন দেখা দেয়। রিভার সে খেলায় পরাজিত হয়, ফলে তাদের দ্বিতীয় বিভাগে অবনমন ঘটে।
২০১১–১২ মৌসুম
২০১১ সালের ৬ আগস্ট, ১২ মিলিয়ন ইউরোর বিনিময়ে (সাথে €২ মিলিয়ন বোনাস) সিরি এ-এর ক্লাব রোমায় যোগ দেন লামেলা। ২০১১ সালের ২৩ অক্টোবর, পালেরমোর বিপক্ষে সিরি এ-তে প্রথম গোল করেন লামেলা। এরপর তিনি গোল করেন লেসে, নোভারা এবং সেসেনার বিপক্ষে। রোমায় নিজের প্রথম মৌসুমে সব ধরনের প্রতিযোগিতায় ৩১টি খেলায় ৬টি গোল করেন লামেলা।
২০১২–১৩ মৌসুম
২০১২–১৩ মৌসুম ভালভাবেই শুরু করেন লামেলা। ১৬ সেপ্টেম্বর, বোলোগনার বিপক্ষে প্রথম গোল করেন তিনি। অক্টোবর এবং নভেম্বরের প্রথম ভাগে দূর্দান্ত নৈপূন্য প্রদর্শন করেন লামেলা। এসময় তিনি ৬ খেলায় ৭ গোল করেন, এর মধ্যে উদিনেসের বিপক্ষে করেন জোড়া গোল, খেলায় রোমা ৩–২ গোলের ব্যবধানে জয় লাভ করে। অন্য গোলগুলো ছিল আটলান্টা, গিনোয়া, প্রামা, পালেরমো এবং লাজিওর বিপক্ষে। এরপর ইনজুরিতে আক্রান্ত হওয়ায় তিনি প্রায় এক মাস মাঠের বাহিরে ছিলেন। ইনজুরি থেকে ফিরেই মিলানের বিপক্ষে জোড়া গোল করেন লামেলা। খেলায় রোমা ৪–২ গোলে জয় লাভ করে। মৌসুমে সব ধরনের প্রতিযোগিতায় তিনি ৩৫ খেলায় ১৫ গোল করেন এবং ৬টি গোলে সহায়তা করেন। রোমার ২০১২–১৩ মৌসুম খুব বাজেভাবে কাটে। কোপা ইতালিয়ার ফাইনালে তারা চির প্রতিদ্বন্দি লাজিওর বিপক্ষে পরাজিত হয়। এছাড়া তারা সিরি এ-তে ষষ্ঠ হয়।
২০১৩–১৪ মৌসুম
২০১৩ সালের ৩০ আগস্ট, প্রিমিয়ার লিগের ক্লাব টটেনহাম হটস্পার লামেলার স্থানান্তর প্রক্রিয়া সম্পন্ন করে। তার স্থানান্তর ফি ছিল £২৫.৮ মিলিয়ন, সাথে £৪.২ মিলিয়ন বোনাস। লামেলা টটেনহামের কিংবদন্তি অসভাল্দো ‘অজি’ আর্দিলেস এবং রিকার্দো ‘রিকি’ ভিয়ার পদাঙ্ক অনুসরণ করেন।
আন্তর্জাতিক ক্যারিয়ার
২০১১ ফিফা অনূর্ধ্ব-২০ বিশ্বকাপে আর্জেন্টিনা অনূর্ধ্ব-২০ দলের হয়ে অংশগ্রহণ করেন লামেলা। আর্জেন্টিনা জাতীয় দলে তার অভিষেক হয় ২০১১ সালের ২৫ মে, প্যারাগুয়ের বিপক্ষে একটি প্রীতি খেলায়।
ক্লাব
২৪ নভেম্বর ২০১৩ অনুসারে।
কেরালা টেংরা
বিস্তৃতি
এই প্রজাতির মাছ বাংলাদেশ, ভারত, মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
মেঘনাদ ভট্টাচার্য্য
থাম্ব|alt=মেঘনাদ ভট্টাচার্য্য|মেঘনাদ ভট্টাচার্য্য মেঘনাদ ভট্টাচার্য্য (১৯৫২) ভারতের পশ্চিমবঙ্গের একজন ভারতীয় বাঙালি থিয়েটার অভিনেতা, পরিচালক এবং নাট্যকার। তিনি থিয়েটার, চলচ্চিত্র ও টেলিভিশনে কাজ করেছেন। তিনি ১৯৬৮ সালে ১৬ বছর বয়সে গ্রুপ থিয়েটারের মাধ্যমে কর্মজীবন শুরু করেন। তিনি সায়ক নাট্যগোষ্ঠীর প্রতিষ্ঠাতা সদস্য।
কর্মজীবন
অভিনয়ে মেঘনাদের হাতেখড়ি হয় পাইকপাড়া অঞ্চলে, পুরোনো দিনের নাট্যশিল্পী চিত্তরঞ্জন চক্রবর্তীর কাছে। তিনি ১৯৬৮ সালে বামপন্থী নাট্যগোষ্ঠী সন্ধিক্ষনে যোগদান করেন। মেঘনাদ এখানে বুদ্ধদেব ভট্টাচার্য্যর রচনা "বিজয়ের অপেক্ষায়" নাটকে প্রথম অভিনয় করেন। সন্ধিক্ষনে থাকাকালীন, তিনি প্রচুর চরিত্রে প্রক্সি অভিনেতা হিসেবেও অভিনয় করেছেন। এছাড়াও তিনি ব্যাকষ্টেজের বিভিন্ন কাজ যেমন আলো, রিকুইজিসন, সেট ইত্যাদিতে সে সময়ে করেছেন।
১৯৭২ সালে সন্ধিক্ষন বন্ধ হয়ে যাওয়ার পরে, মেঘনাদ তার ১০ জন বন্ধুকে সঙ্গে করে সায়ক নাট্যগোষ্ঠীর প্রতিষ্ঠা করেন। এরপর তিনি ১৯৭৯ সালে রাজা রাজকৃষ্ণ ষ্ট্রীটে বিজন থিয়েটার প্রতিষ্ঠা করেন। তিনি প্রথম পরিচালনা করেন "নরমেধ" নাটক। মেঘনাদের দ্বিতীয় পরিচালনা ছিল দুই হুজুরের গপ্পো নাটকটি, যা বিজন থিয়েটারের উদ্বোধনের পর সেখানে মঞ্চিত হয়। মেঘনাদ বিভিন্ন বিদেশি সাহিত্যর নাট্য রুপান্তর করেছেন। তিনি শেক্স্পীয়র, ব্রেখট, টলষ্টয়ের বিভিন্ন কালজয়ী নাটক বাংলায় রুপান্তর করেন।
সায়কের বাইরে, তিনি উৎপল দত্তের সাথে শেক্স্পীয়রের নাটকে এবং বিভাস চক্রবর্তীর সাথে গিরিশ ঘোষের নাটকে অভিনয় করেন। দেশের বাইরে কানাডাতে ২০০৬, ২০০৮ এবং ২০১৩ সালে তিনি বঙ্গীয় নাট্য পরিষদ এবং প্রবাসীর হয়ে নাট্য পরিচালনা করেন। এপিক থিয়েটারের হয়ে ২০১৩ সালে নিউজার্সিতে এবং স্পটলাইটের হয়ে ২০১৫ সালে কলম্বাসে তিনি নাট্য পরিচালনা করেন।
নাট্যমঞ্চের বাইরে মেঘনাদ ৫০টির বেশি টিভি ধারাবাহিক নাটক এবং চলচ্চিত্র অভিনয় করেছেন।
ইয়াল্লা (ইনার গান)
ইয়াল্লা ২০১৫ সালে মুক্তিপ্রাপ্ত রোমানীয় সংগীতশিল্পী ইনার চতুর্থ স্টুডিও অ্যালবাম এবং ২০১৬ সালে মুক্তিপ্রাপ্ত একই অ্যালবামের জাপানি সংস্করণ, বডি অ্যান্ড দ্য সানের একটি গান। এই গানটি এম্পায়ার এবং রটনের দ্বারা ২০১৫ সালের ৩রা নভেম্বর তারিখে প্রকাশিত হয়েছিল। এই গানটি মার্সেল বোতেজান, সেবাস্তিয়ান বারাক, নাদির তামুজ অগাস্তিন এবং ইলেনা আলেক্সান্দ্রা আপস্তোলেয়ানু লিখেছেন এবং প্লে অ্যান্ড উইন এর প্রযোজনা ও পরিচালনা করেছে। এটি ডান্স-পপ এবং ইউরোডান্স ধারার একটি গান। এই গানটি ইংরেজি এবং আরবি উভয় ভাষায় প্রকাশ করা হয়েছে।
গানের তালিকা
ডিজিটাল রিমিক্স ইপি
ডেরেক ওয়াকার (ক্রিকেটার)
ডেরেক জন ওয়াকার (জন্ম ২৩ নভেম্বর ১৯৫৯) একজন নিউজিল্যান্ডীয় ক্রিকেট আম্পায়ার এবং প্রাক্তন খেলোয়াড়। জুন ২০১৬ সাল পর্যন্ত আম্পায়ার এবং রেফারিদের আন্তর্জাতিক প্যানেলের সদস্য ছিলেন, যখন তাকে নিউজিল্যান্ডের জাতীয় প্যানেলে হীনপদস্থ করা হয়েছিল।
তথ্যসূত্র
<references group="" responsive="1">
লায়লী-মজনু
ডান|থাম্ব|১৬ শতকের শেষের দিকের একটি চিত্র, যখন লায়লা এবং মজনু তাদের মৃত্যুর আগে শেষবারের মতো দেখা করে এবং দুজনেই মূর্ছা যান, তখন মজনুর প্রবীণ বার্তাবাহক লায়লাকে পুনরুজ্জীবিত করার চেষ্টা করেছেন আর বন্য প্রাণীরা এই জুটিকে অনাকাঙ্ক্ষিত অনুপ্রবেশকারীদের হাত থেকে রক্ষা করেছে।
লায়লী-মজনু (مجنون ليلى; ) ৭ম শতাব্দীর নজদি বেদুইন কবি কায়েস ইবনে মুলাওয়া এবং তার প্রেমিকা লায়লী বা লায়লা বিনতে মাহদী (পরবর্তীতে "লায়লা আল-আমিরিয়া" হিসাবে পরিচিত)-এর প্রেমকাহিনী নির্ভর প্রাচীন আরব্য লোকগাথা। এ কাহিনী পরবর্তীতে ফার্সি কবি নিজামী গঞ্জভীর পঞ্চকাহিনীযুক্ত আখ্যান কাব্যগ্রন্থ খামসা (পাঁচ)-এর তৃতীয় খন্ডে স্থান পায়। পরবর্তীতে প্রেম সম্পর্কৃত কাব্য হিসেবে এটি প্রচুর জনপ্রিয় হয়ে উঠে। ইংরেজ কবি লর্ড ব্রায়ন একে মধ্যপ্রাচ্যের 'রোমিও জুলিয়েট' বলে আখ্যায়িত করেন।
গল্প
বাম|থাম্ব|[[Amir Khusro|আমির খসরুর সংস্করণের একটি মুঘল ক্ষুদ্রাকৃতি ; ওয়াল্টার্স আর্ট মিউজিয়াম]] কায়েস ইবনে মুলাওয়া, লায়লা আল-আমিরিয়ার প্রেমে পড়েছিলেন। তিনি শীঘ্রই তার প্রতি তার প্রেম সম্পর্কে কবিতা রচনা করতে শুরু করেন, প্রায়শই তার নাম উল্লেখ করেন। মেয়েটিকে প্ররোচিত করার জন্য তার আবেশী প্রচেষ্টায় স্থানীয় কিছু লোক তাকে "মজনুঁ" বা মাজ্নূন (যার অর্থ "পাগল") বলে ডাকতে শুরু করে।
যখন তিনি বিয়ের জন্য লায়লার হাত চেয়েছিলেন, তখন লায়লার বাবা তা প্রত্যাখ্যান করেছিলেন, কারণ মানসিক ভারসাম্যহীন কাউকে বিয়ে করা লায়লার জন্য একটি কলঙ্ক হবে। শীঘ্রই, লায়লাকে জোরপূর্বক তায়েফের সাকেফ গোত্রের অন্য একজন সম্ভ্রান্ত ও ধনী বণিকের সাথে বিয়ে দেওয়া হয়। তাকে লালচে বর্ণের একজন সুদর্শন পুরুষ হিসাবে বর্ণনা করা হয়েছিল, যার নাম ছিল ওয়ার্দ আস-সাকফী। আরবরা তাকে ওয়ার্দ বলে ডাকতো, যার অর্থ "গোলাপ"।
মজনুঁ তার বিয়ের খবর শুনে উপজাতীয় শিবির ছেড়ে পালিয়ে যায় এবং পার্শ্ববর্তী মরুভূমিতে ঘুরে বেড়াতে থাকে। তার পরিবার অবশেষে তার ফিরে আসার আশা ছেড়ে দেয় এবং তার জন্য প্রান্তরে খাবার রেখে যায়। তাকে মাঝে মাঝে নিজের কাছে কবিতা আবৃত্তি করতে বা বালিতে লাঠি দিয়ে লিখতে দেখা যায়।
সাধারণত পাওয়া যায় যে লায়লা তার স্বামীর সাথে উত্তর আরবের একটি স্থানে স্থানান্তর হয়, যেখানে সে অসুস্থ হয়ে পড়ে এবং শেষ পর্যন্ত মারা যান। কিছু সংস্করণে আছে লায়লা তার প্রিয়তমকে দেখতে না পেয়ে মন ভাঙার কষ্টে মৃত্যুবরণ করে। পরবর্তীতে মজনুকে লায়লার কবরের কাছে ৬৮৮ খ্রিস্টাব্দে প্রান্তরে মৃত অবস্থায় পাওয়া যায়। সে কবরের কাছে একটি পাথরের ওপর কবিতার তিনটি শ্লোক খোদাই করেছিল, যা শেষ তিনটি পদ তাঁর জন্য দায়ী।
তার পাগলামি এবং তার মৃত্যুর মধ্যে আরও অনেক ছোটখাটো ঘটনা ঘটে। তার বেশিরভাগ রেকর্ড করা কবিতা রচিত হয়েছিল তার পাগলামিতে আসার আগে। আমি এই শহর, লায়লা শহরের পাশ দিয়ে যাচ্ছি, এবং এই দেওয়াল ও সেই প্রাচীরকে চুম্বন করছি। এটা সেই শহরের ভালবাসা নয় যা আমার হৃদয়কে মুগ্ধ করেছে, কিন্তু এই শহরের মধ্যে যিনি বাস করেন তার প্রতি। এটি অনেকটা পরবর্তীকালের রোমিও ও জুলিয়েটের মতো অমর প্রেমের একটি করুণ কাহিনী। এই ধরনের প্রেমকে "কুমারী প্রেম" বলা হয় কারণ প্রেমিকরা কখনই বিয়ে করে না বা তাদের আবেগকে পরিপূর্ণ করে না। আরবে স্থাপিত অন্যান্য বিখ্যাত কুমারী প্রেমের গল্পগুলি হল কায়স এবং লুবনা, কুসাইর এবং আজ্জা , মারওয়া এবং আল মাজনুন আল ফারানসি এবং অন্তরা এবং অবলার গল্প । এই সাহিত্যিক মোটিফটি সারা বিশ্বে প্রচলিত, বিশেষ করে দক্ষিণ এশিয়ার মুসলিম সাহিত্যে , যেমন উর্দু গজল।
কায়েস
কায়েসের বংশ হ'ল: কায়স বিন আল-মুলাওয়াহ বিন মুজাহিম বিন-আদস বিন রাবহাহ বিন জা'দাহ বিন কাব বীন বিনাবী বিন - বিন বিনা বাইন বিনত বিনা বাইন বাইন বাইন বাইন বাইন বাইন আদনান । _
তিনি হাওয়াযিন ( العامري الهوازني, আল -ʿআমিরী 'ল-হাওয়াযিনি ) এর আমারি ( বনু আমিরের বংশধর )।
আরবীতে:
قيس بن الملوّح بن مزاحم بن عدس بن ربيعة بن جعدة بن كعب بن ربيعة بن عامر بن صعصعة معاوية بن بكر بن هوازن بن منصور بن عكرمة بن خصفة بن قيس عيلان بن مضر بن نزار بن معد بن عدنان
কায়েস নজদে ৬৪৫ খ্রিস্টাব্দে (হিজরি ২৪ হিজরি ) জন্মগ্রহণ করেন এবং হিজরির ১ম শতাব্দীতে পঞ্চম উমাইয়া খলিফা আবদ আল-মালিক ইবনে মারওয়ানের শাসনামলে ৬৮৮ খ্রিস্টাব্দে (হিজরি ৬৮ হিজরি ) মৃত্যুবরণ করেন। আরব মরুভূমি ।
কায়েস হলেন দুজন আল-কায়সাইন কবি আল-মুতায়মিন ( আরবি : المتيمين ), অন্যজন হলেন কায়েস বিন ধরীহ ( قيس بن ذريح ), যার নাম " মাজনুন লুবনা ( مجنون لبنى )"। এটি (এক মহিলার দ্বারা) বর্ণিত হয়েছে যে কায়েস 68 হিজরিতে (688 খ্রিস্টাব্দের অনুরূপ) মৃত্যুবরণ করেন, পাথরের মধ্যে মৃত অবস্থায় পাওয়া যায় (যেখানে লায়লাকে কবর দেওয়া হয়েছিল) এবং তার লাশ তার পরিবারের কাছে নিয়ে যাওয়া হয়েছিল।
লায়লা
লায়লার বংশ হল: লায়লা বিনতে মাহদি বিন সা'দ বিন মুজাহিম বিন আদস বিন রাবিয়াহ বিন জা'দাহ বিন কাব বিন রাবিয়াহ বিন হাওয়াযিন বিন মনসুর বিন আকরামাহ বিন খাসফাহ বিন আবিনান আবিনান বিন আবিনান ) ।
তাকে বলা হতো "উম্মে মালিক ( أم مالك )"।
আরবীতে:
ليلى بنت مهدي بن سعد بن مزاحم بن عدس بن ربيعة بن جعدة بن كعب بن ربيعة بن عامر بن صعصعة معاوية بن بكر بن هوازن بن منصور بن عكرمة بن خصفة بن قيس عيلان بن مضر بن نزار بن معد بن عدنان
লায়লা নজদে ৬৪৮ খ্রিস্টাব্দে (হিজরী ২৮ হিজরি ) জন্মগ্রহণ করেন এবং তার মৃত্যুর তারিখ অজানা। তিনি পঞ্চম উমাইয়া খলিফা আবদ আল-মালিক ইবনে মারওয়ানের শাসনামলে হিজরির ১ম শতাব্দীতে আরবের মরুভূমিতে মারা যান ।
বনু আমির গোত্রের আন-নাজু' ( النجوع ) নামক একটি শহরে কায়সের চার বছর পরে লায়লার জন্ম হয় । শহরটিকে আজ তার " লায়লা " নামে ডাকা হয় এবং এটি রিয়াদ অঞ্চলের আল-আফলজ প্রদেশের রাজধানী ।
অবস্থান
থাম্ব|300x300পিক্সেল|জাবাল আল-তৌবাদ, সেই পাহাড় যেখানে কায়স এবং লায়লার কাহিনী প্রত্যক্ষ করা হয়েছে বেদুইন মৌখিক ঐতিহ্য থেকে এটি বিশ্বাস করা হয় যে কায়স এবং লায়লা বর্তমানে সৌদি আরবের আল-আফলজ প্রদেশে জন্মগ্রহণ করেছিলেন এবং যেখানে "লায়লা" শহরটি বিদ্যমান ছিল।
পারস্যের কবি নাসির খুসরো হিজরি ৫ম শতাব্দীতে (১০০৯ CE - ১১০৬ CE) "লায়লা" শহর পরিদর্শন করেন এবং জাবাল আল-তৌবাদ পাহাড়ের সাথে এই শহরটিকে সঠিকভাবে বর্ণনা করেন এবং এটি যে দুর্দশায় পরিণত হয়েছিল তা বিশদভাবে বর্ণনা করেন। সেখানে কয়েক মাস কাটিয়েছেন। অঞ্চলটি দারিদ্র্য, অভ্যন্তরীণ কলহ এবং নিরাপত্তাহীনতায় আচ্ছন্ন ছিল।
রূপান্তর
thumb
দৌলত উজির বাহরাম খান বিরচিত লায়লী-মজনু কাব্য রোমান্টিক প্রণয়োপাখ্যান কাব্যধারায় একটি বিশেষ গুরুত্বপূর্ণ সংযোজন হিসেবে স্থান পেয়েছে। ডঃ মুহম্মদ এনামুল হক এর মতে, ১৫৬০ থেকে ১৫৭৫ সালের মধ্যে কবি লায়লী-মজনু কাব্য রচনা করেছিলেন। ডঃ আহমদ শরীফ ১৫৪৩ থেকে ১৫৫৩ সালের মধ্যে কাব্যের রচনাকাল মনে করেন। ডঃ মুহম্মদ শহীদুল্লাহ এর মতে লায়লী-মজনু কাব্যের রচনাকাল ১৬৬৯ খ্রিষ্টাব্দ।
কবি দৌলত উজির বাহরাম খান রচিত লায়লী-মজনু কাব্য পার্সিয়ান তথা ইরানি কবি জামীর লায়লী-মজনু নামক কাব্যের ভাবানুবাদ। লায়লী-মজনু প্রেমকাহিনী সারা বিশ্ব জুড়ে পরিচিত। এই কাহিনীর মূল উৎস আরবি লোকগাঁথা।  কাহিনীটিকে ঐতিহাসিক দিক থেকে সত্য বিবেচনা করা হয়।
আমির পুত্র কয়েস বাল্যকালে বণিক-কন্যা লায়লীর প্রেমে পড়ে মজনু বা পাগল নামে খ্যাত হয়। লায়লীও মজনুর প্রতি গভীর আকর্ষণ অনুভব করে। কিন্তু উভয়ের বিবাহে আসে বাধা। ফলে মজনু পাগল রূপে বনেজঙ্গলে ঘুরে বেড়াতে থাকে। অন্যদিকে লায়লীর অন্যত্র বিয়ে হলেও তার মন থেকে মজনু সরে যায় নি। তাদের দীর্ঘ বিরহজীবনের অবসান ঘটে করুণ মৃত্যুর মাধ্যমে। এই মর্মস্পর্শী বেদনাময় কাহিনী অবলম্বনেই লায়লী-মজনু কাব্য রচিত।
জামি আত-তিরমিজি
সুনান আত-তিরমিজী
রুমান আহমেদ
রুম্মান আহমেদ (জন্ম ৫ অক্টোবর ১৯৯১) একজন বাংলাদেশী প্রথম শ্রেণির ক্রিকেটার যিনি ২০০৯-১০ মউসুম থেকে সিলেট বিভাগের হয়ে খেলেন।
তাজুল ইসলাম (মুক্তিযোদ্ধা)
তাজুল ইসলাম বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
তাজুল ইসলামের জন্ম ব্রাহ্মণবাড়িয়া জেলার আখাউড়া উপজেলার মনিঅন্ধ গ্রামে। তার বাবার নাম মো. আলী আমজাদ ভূঁইয়া এবং মায়ের নাম হামিদা খাতুন। তার স্ত্রীর নাম স্বপ্নাহার বেগম। তাদের এক ছেলে ও দুই মেয়ে।
কর্মজীবন
তাজুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ পাকিস্তান সেনাবাহিনীর বালুচ রেজিমেন্ট তাদের আক্রমণ করে। এ সময় তারা ঝাঁপিয়ে পড়েন যুদ্ধে। বৃহত্ত্বর সিলেটের ধলই, কানাইঘাট, এমসি কলেজসহ আরও কয়েক স্থানে সাহসিকতার সঙ্গে যুদ্ধ করেন। ধলই ও এমসি কলেজের যুদ্ধেও আহত হন তিনি।
মুক্তিযুদ্ধে ভূমিকা
১৯৭১ সালের ৩১ জুলাই জামালপুরের কামালপুর বিওপিতে গভীর রাতে সীমান্ত অতিক্রম করে তাজুল ইসলামসহ মুক্তিযোদ্ধারা যেতে থাকলেন এফইউপিতে (ফর্মিং আপ প্লেস)। অদূরে পাকিস্তান সেনাবাহিনীর প্রতিরক্ষা অবস্থান। মুক্তিযোদ্ধারা সেখানে আক্রমণ চালাবেন। তাজুল ইসলাম হেভি মেশিনগান চালক। তার সঙ্গে আছে আরও চারজন। এ সময় ভারত থেকে পাকিস্তান সেনাবাহিনীর অবস্থানে শুরু হলো দূরপাল্লার আর্টিলারি গোলাবর্ষণ। গোলাবর্ষণের তীব্রতায় প্রকৃতি কেঁপে উঠল। কয়েকটি গোলা এসে পড়ল মুক্তিবাহিনীর এফইউপিতে। নিজেদের গোলায় শহীদ ও আহত হলেন কয়েকজন মুক্তিযোদ্ধা। একই সময় পাকিস্তান সেনাবাহিনীও শুরু করল পাল্টা গোলাবর্ষণ। মুক্তিযোদ্ধাদের দুই-তৃতীয়াংশ স্বল্প প্রশিক্ষণপ্রাপ্ত। এফইউপিতে গোলা পড়ায় তারা কিংকর্তব্যবিমূঢ়। অনেকে নিরাপদ আশ্রয়ের জন্য ছোটাছুটি শুরু করলেন। দেখা দিল বিশৃঙ্খলা। সংকটময় এক অবস্থা। তাজুল ইসলামেরা এই বিপর্যয়ে দমে গেলেন না। সাহসের সঙ্গে পরিস্থিতি মোকাবিলা করলেন। এ সময়ই নিজেদের গোলাবর্ষণ বন্ধ হয়ে গেল। তাতে কিছুটা সুবিধা হলো। তাজুল ইসলাম এরপর ‘জয়বাংলা’ স্লোগান দিয়ে সহযোদ্ধাদের সহযোগিতায় মেশিনগান দিয়ে গুলি করতে করতে এগিয়ে যেতে থাকলেন সামনে। চারদিকে মাইনফিল্ড ও কাঁটাতারের বেড়া। প্রচণ্ড গোলাগুলির মধ্যে তারা সাহসিকতার সঙ্গে মাইনফিল্ড ও কাঁটাতারের বেড়া অতিক্রম করে ঢুকে পড়লেন পাকিস্তানি প্রতিরক্ষার মধ্যে। তাদের সাহস ও বীরত্ব দেখে পাকিস্তানি সেনারা হতভম্ব। পাকিস্তানিরা প্রবলভাবে বাধা দিতে থাকল। তাজুল ইসলামদের মেশিনগানের গুলিতে হতাহত হলো অনেক পাকিস্তানি সেনা। এরপর তারা পিছু হটতে থাকল। পাকিস্তানি প্রতিরক্ষা অবস্থানের বিরাট অংশ মুক্তিযোদ্ধাদের দখলে চলে এল। এমন সময় আবার বিপর্যয়। মুক্তিযোদ্ধাদের একটি দলের দলনেতা সালাহউদ্দীন মমতাজ শহীদ হলেন। একটু পর তাজুল ইসলামের দলনেতাও হাফিজউদ্দিন আহমেদ গুরুতর আহত হলেন। এতে নেতৃত্বশূন্য হয়ে মুক্তিযোদ্ধারা বেশির ভাগ আবার বিশৃঙ্খল ও ছত্রভঙ্গ হয়ে গেলেন। শেষ পর্যন্ত আক্রমণ ব্যর্থতায় পর্যবসিত হলো। সেদিন যুদ্ধে মুক্তিবাহিনীর প্রায় ৩১ জন শহীদ ও ৬৫ জন আহত হন। এই যুদ্ধে তাজুল ইসলাম অসাধারণ বীরত্ব প্রদর্শন করেন। তিনি নিজেও আহত হন। তার বাঁ চোয়ালে গুলি ও ঘাড়ে শেলের স্প্লিন্টার লাগে। তার পরও তিনি যুদ্ধক্ষেত্র ছেড়ে যাননি। আহত অবস্থায়ই তার আহত দলনেতাকে উদ্ধার করার জন্য তিনি কাভারিং ফায়ার দেন।
চেয়ারম্যান
চেয়ারম্যান হলেন একটি সংস্থার প্রধান ব্যক্তিত্ব, যেমন— পরিচালনা পর্ষদ, কমিটি, বা স্বেচ্ছাসেবক সমাবেশ। সংস্থা বা দলের বিভিন্ন সদস্যদের দ্বারা সাধারণত চেয়ারম্যান নির্বাচিত বা নিযুক্ত হয়ে থাকেন এবং তিনি দলের মধ্যে সভার বৈঠকে সভাপতিত্ব করেন। তিনি সুশৃঙ্খলভাবে দলের বা গোষ্ঠীর ব্যবসা পরিচালনা করেন।
ই.এ. চৌধুরী
'''ই.এ. চৌধুরী''' (১৯২৮-২০০৯) বাংলাদেশ পুলিশের সাবেক মহাপরিদর্শক ছিলেন। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ গঠিত হয় এবং তিনি এর প্রথম কমিশনারের দায়িত্ব পালন করেন।
জন্ম
ই এ চৌধুরী ১৯২৮ সালের ৩১ ডিসেম্বর সিলেট জেলার দক্ষিণ সুরমা থানার দাউদপুর গ্রামে জন্মগ্রহণ করেন। তাঁর বাবা খানবাহাদুর গৌছ উদ্দিন চৌধুরী এবং মা সারা খাতুন চৌধুরী। ই এ চৌধুরীর পূর্ণ নাম ইমাদউদ্দিন আহমেদ চৌধুরী।
শিক্ষাজীবন
ই এ চৌধুরী ১৯৪৩ সালে সিলেট সরকারি উচ্চ বিদ্যালয় থেকে মেট্রিকুলেশন পাশ করেন। পরবর্তীতে  সিলেট এম সি কলেজ থেকে ১৯৪৫ সালে আই.এ. এবং ১৯৪৮ সালে ইতিহাস বিভাগে বি.এ অনার্স পরীক্ষায় উত্তীর্ণ হন। ১৯৫০ সালে  তিনি ঢাকা বিশ্ববিদ্যালয় থেকে আন্তর্জাতিক সম্পর্ক বিভাগে মাস্টার্স ডিগ্রী সম্পন্ন করেন।
পুরস্কার
ঢাকার সিটি এস.পি. পদে থাকাকালে ১৯৬৪ সালে অসীম সাহসিকতার জন্য তিনি পাকিস্তান পুলিশ পদকে ভূষিত হন।
ভাঙ্গামোড় ইউনিয়ন
৫নং ভাঙ্গামোড় ইউনিয়ন বাংলাদেশের রংপুর বিভাগের কুড়িগ্রাম জেলার ফুলবাড়ীর অন্তর্গত একটি ইউনিয়ন।
নামকরণ
এলাকাটি ইতিপূর্ব হতে ধরলা নদীর কবলে এবং নদী ভাঙ্গন ছিল এলাকাটির প্রধান সমস্যা। এ ভাঙ্গাকে কেন্দ্র করে অত্র এলাকার নাম হয় ভাঙ্গামোড়। ভাঙ্গামোড় মৌজার নামে ইউনিয়ন পরিষদের নাম করন করা হয় ভাঙ্গামোড় ইউনিয়ন পরিষদ।
অবস্থান
উত্তরে কাশীপুর ইউনিয়ন দক্ষিনে ধরলা নদী ও হোলো খানা ইউনিয়ন পূর্বে হাসনাবাদ ইউনিয়ন পশ্চিমে ছিট ডাসিয়ার ছড়া (ভারত) ও বড়ভিটা ইউনিয়ন।
যোগাযোগ ব্যবস্থা
কুড়িগ্রমি ও ফুলবাড়ী উপজেলা হতে স্থল পথে যাওয়া যায়। ইউনিয়ন পরিষদ হইতে উপজেলা সদরের দুরত্ব ১০ কিলোমিটার (প্রায়) এবং ইউনিয়ন পরিষদ হতে জেলা পরিষদের দুরত্ব     ৩০ কিলোমিটার (প্রায়)। নৌ পথে  খোচাবাড়ী ঘাট হইতে কুড়িগ্রাম(ধরলা নদী পথ)।
অ্যারোজেল
ডান|থাম্ব| একটি হাতে সিলিকা এয়ারজেলের একটি ব্লক। অ্যারোজেল হল একটি জেল থেকে প্রাপ্ত সিন্থেটিক ছিদ্রযুক্ত আল্ট্রালাইট উপাদানের একটি শ্রেণি, যেখানে জেলের কাঠামোর উল্লেখযোগ্য পতন ছাড়াই জেলের জন্য তরল উপাদানটিকে একটি গ্যাস দিয়ে প্রতিস্থাপিত করা হয়েছে। ফলাফলটি অত্যন্ত কম ঘনত্ব এবং অত্যন্ত কম তাপ পরিবাহিতা সহ একটি কঠিন। অ্যারোজেল বিভিন্ন রাসায়নিক যৌগ থেকে তৈরি করা যেতে পারে। সিলিকা অ্যারোজেলগুলি স্পর্শে ভঙ্গুর প্রসারিত পলিস্টাইরিনের মতো অনুভব করে, যখন কিছু পলিমার-ভিত্তিক অ্যারোজেলগুলি অনমনীয় ফোমের মতো অনুভব করে।
অ্যারোজেলের প্রথম নথিভুক্ত উদাহরণটি স্যামুয়েল স্টিফেনস কিসলার ১৯৩১ সালে তৈরি করেছিলেন, একটি বাজির ফলে চার্লস শিখেছিলেন যে কে সংকোচন না করেই "জেলি" এর তরলকে গ্যাস দিয়ে প্রতিস্থাপন করতে পারে।
সুপারক্রিটিক্যাল ড্রাইং বা ফ্রিজ-ড্রাইং এর মাধ্যমে জেলের তরল উপাদান বের করে অ্যারোজেল তৈরি করা হয়। এটি জেলের কঠিন ম্যাট্রিক্সকে কৈশিক ক্রিয়া থেকে ধসে না দিয়ে ধীরে ধীরে তরলকে শুকিয়ে যেতে দেয়, যেমনটি প্রচলিত বাষ্পীভবনের সাথে ঘটবে। প্রথম অ্যারোজেলগুলি সিলিকা জেল থেকে উত্পাদিত হয়েছিল। কিস্টলারের পরবর্তী কাজে অ্যালুমিনা, ক্রোমিয়া এবং টিন ডাই অক্সাইডের উপর ভিত্তি করে অ্যারোজেল জড়িত ছিল। কার্বন অ্যারোজেল প্রথম ১৯৮০ এর দশকের শেষের দিকে বিকশিত হয়েছিল।
বৈশিষ্ট্য
ডান|থাম্ব| সিলিকা অ্যারোজেলের একটি টুকরোতে বিশ্রাম নেওয়া একটি ফুল, যা [[বুনসেন বার্নার থেকে একটি শিখার উপরে ঝুলে আছে। অ্যারোজেল চমৎকার অন্তরক বৈশিষ্ট্য আছে, এবং ফুল শিখা তাপ থেকে রক্ষা করা হয়।]] নাম সত্ত্বেও, অ্যারোজেলগুলি কঠিন, অনমনীয় এবং শুষ্ক পদার্থ যা তাদের শারীরিক বৈশিষ্ট্যে জেলের মতো নয়: নামটি এসেছে যে তারা জেল থেকে তৈরি। একটি এয়ারজেলের উপর নরমভাবে টিপলে সাধারণত একটি ছোট চিহ্নও থাকে না; আরো দৃঢ়ভাবে চাপ একটি স্থায়ী বিষণ্নতা ছেড়ে যাবে. অত্যন্ত দৃঢ়ভাবে চাপলে বিক্ষিপ্ত কাঠামোতে একটি বিপর্যয়কর ভাঙ্গন ঘটবে, যার ফলে এটি কাচের মতো ভেঙে যাবে (একটি সম্পত্তি যা friability নামে পরিচিত), যদিও আরও আধুনিক বৈচিত্রগুলি এতে ভোগে না। এটি ছিন্নভিন্ন হওয়ার প্রবণতা সত্ত্বেও, এটি কাঠামোগতভাবে খুব শক্তিশালী। এর চিত্তাকর্ষক লোড বহন করার ক্ষমতা ডেনড্রাইটিক মাইক্রোস্ট্রাকচারের কারণে, যেখানে গড় আকার 2-5 গোলাকার কণা nm একসাথে ক্লাস্টারে মিলিত হয়। এই ক্লাস্টারগুলি প্রায় 100-এর নিচে ছিদ্র সহ প্রায় ফ্র্যাক্টাল চেইনের একটি ত্রি-মাত্রিক অত্যন্ত ছিদ্রযুক্ত কাঠামো গঠন করে nm ছিদ্রগুলির গড় আকার এবং ঘনত্ব উত্পাদন প্রক্রিয়া চলাকালীন নিয়ন্ত্রণ করা যেতে পারে।
একটি অ্যারোজেল উপাদান আয়তনের ভিত্তিতে ৫০% থেকে ৯৯.৯৮% বায়ু হতে পারে, তবে বাস্তবে বেশিরভাগ অ্যারোজেল ৯০ থেকে ৯৯.৮% ছিদ্রের মধ্যে কোথাও প্রদর্শন করে। অ্যারোজেলগুলির একটি ছিদ্রযুক্ত কঠিন নেটওয়ার্ক রয়েছে যাতে বায়ু পকেট থাকে, বায়ু পকেটগুলি উপাদানের মধ্যে বেশিরভাগ স্থান দখল করে।
অ্যারোজেলগুলি ভাল তাপ নিরোধক কারণ তারা তাপ স্থানান্তরের তিনটি পদ্ধতির মধ্যে দুটিকে প্রায় বাতিল করে দেয় - পরিবাহী (এগুলি বেশিরভাগ গ্যাস নিরোধক দ্বারা গঠিত) এবং পরিচলন (মাইক্রোস্ট্রাকচার নেট গ্যাস চলাচলে বাধা দেয়)। এগুলি ভাল পরিবাহী নিরোধক কারণ এগুলি প্রায় সম্পূর্ণরূপে গ্যাসের সমন্বয়ে গঠিত, যা খুবই দুর্বল তাপ পরিবাহী। (সিলিকা এয়ারজেল একটি বিশেষভাবে ভাল অন্তরক কারণ সিলিকা তাপের একটি দুর্বল পরিবাহী; অন্যদিকে একটি ধাতব বা কার্বন অ্যারোজেল কম কার্যকর হবে। ) তারা ভাল পরিবাহী বাধা কারণ বায়ু জালি মাধ্যমে সঞ্চালন করতে পারে না. অ্যারোজেলগুলি দুর্বল বিকিরণকারী অন্তরক কারণ ইনফ্রারেড বিকিরণ (যা তাপ স্থানান্তর করে) তাদের মধ্য দিয়ে যায়।
এর হাইগ্রোস্কোপিক প্রকৃতির কারণে, এয়ারজেল শুষ্ক বোধ করে এবং একটি শক্তিশালী ডেসিক্যান্ট হিসাবে কাজ করে। যারা দীর্ঘ সময় ধরে এয়ারজেল পরিচালনা করেন তাদের ত্বকে শুষ্ক ভঙ্গুর দাগের উপস্থিতি রোধ করতে গ্লাভস পরা উচিত।
ন্যানো-আকারের ডেনড্রাইটিক কাঠামোর দ্বারা দৃশ্যমান আলোর সংক্ষিপ্ত তরঙ্গদৈর্ঘ্যের Rayleigh বিচ্ছুরণের কারণে এটির সামান্য রঙ। এটি অন্ধকার পটভূমির বিপরীতে ধোঁয়াটে নীল এবং উজ্জ্বল পটভূমিতে হলুদাভ দেখায়।
অ্যারোজেলগুলি নিজেরাই হাইড্রোফিলিক, এবং যদি তারা আর্দ্রতা শোষণ করে তবে তারা সাধারণত কাঠামোগত পরিবর্তনের শিকার হয়, যেমন সংকোচন এবং অবনতি, তবে রাসায়নিক চিকিত্সার মাধ্যমে তাদের হাইড্রোফোবিক করে অবক্ষয় রোধ করা যেতে পারে। হাইড্রোফোবিক অভ্যন্তরযুক্ত অ্যারোজেলগুলি কেবল একটি বাইরের হাইড্রোফোবিক স্তরযুক্ত অ্যারোজেলের চেয়ে কম অবক্ষয়ের জন্য সংবেদনশীল, বিশেষত যদি কোনও ফাটল পৃষ্ঠের মধ্যে প্রবেশ করে।
আবুল হাশেম (দ্ব্যর্থতা নিরসন)
আবুল হাশেম বলতে বোঝাতে পারে:
দ্য উইচার (টেলিভিশন ধারাবাহিক)
দ্য উইচার (ইংরেজি: The Witcher) হলো নেটফ্লিক্সের জন্য লরেন স্মিথ হিসরিচের নির্মিত একটি আমেরিকান ফ্যান্টাসি নাটক ওয়েব টেলিভিশন ধারাবাহিক; যা পোলিশ লেখক আন্দ্রে সাপকোওস্কির বই সিরিজ দ্য উইচার অবলম্বনে তৈরি।
মধ্যযুগীয় বিশ্বের ‘দ্য কন্টিনেন্ট’ নামক এক ভূখণ্ডে কাহিনির সূত্রপাত ঘটে।দ্য উইচার এর গল্প অনুসারে, গেরাল্ট অফ রিভিয়া (হেনরি কেভিল) একজন একাকী দানব শিকারি (মনস্টার হান্টার), যার নিয়তি ভেঞ্জারবার্গের জাদুকর ইয়েনিফার (আনিয়া চলোত্রা) এবং যুবতী রাজকন্যা  সিরিলা (ফ্রেয়া অ্যালান) এর উপর নির্ভর করে। প্রথম মরশুমটি (সিজন) দ্য লাস্ট উইশ এবং সোর্ড অফ ডেস্টিনি অবলম্বনে নির্মিত।
আট পর্বের (এপিসোড) প্রথম মরশুমটি (সিজন) ২০১৯ সালের ২০ ডিসেম্বর সম্পূর্ণভাবে মুক্তি পায়। সেই বছরের ১৩ই নভেম্বর দ্বিতীয় মরশুমের (সিজন) ঘোষণা দেওয়া হয়।
নির্মলা দেশপাণ্ডে
নির্মলা দেশপাণ্ডে (১৯শে অক্টোবর ১৯২৯ - ১লা মে ২০০৮) একজন প্রখ্যাত ভারতীয় সামাজকর্মী ছিলেন যিনি গান্ধীজীর দর্শনকে গ্রহণ করেছিলেন। তিনি তাঁর জীবন সাম্প্রদায়িক সম্প্রীতির উন্নয়নে এবং ভারতে নারী, উপজাতির লোকদের এবং সমাজচ্যুতদের সেবাতে উৎসর্গ করেছিলেন।
২০০৬ সালে তিনি ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ পেয়েছিলেন। ২০১০ সালে পাকিস্তান তাঁকে মরণোত্তরে সিতারা-ই-ইমতিয়াজ উপাধিতে ভূষিত করেছিল।
প্রথম জীবন এবং পরিবার
দেশপাণ্ডে ১৯২৯ সালের ১৯শে অক্টোবর নাগপুরে জন্মগ্রহণ করেছিলেন। তাঁর মাতা ও পিতার নাম যথাক্রমে বিমলা এবং পুরুষোত্তম যশবন্ত দেশপাণ্ডে। তাঁর বাবা ১৯৬২ সালে মারাঠি ভাষায় লেখা অনামিকাচি চিন্তনিকা র জন্য সাহিত্য অকাদেমি পুরস্কার লাভ করেছিলেন।
তিনি ভারতের নাগপুর থেকে রাষ্ট্রবিজ্ঞানে এমএ করেছিলেন, তিনি পুনের ফার্গুসন কলেজ থেকেও পড়াশোনা করেছিলেন। এরপরে তিনি নাগপুরের মরিস কলেজে রাষ্ট্রবিজ্ঞানের প্রভাষক হিসাবে দায়িত্ব পালন করেছিলেন।
কৃতিত্ব
দেশপাণ্ডে হিন্দিতে বেশ কয়েকটি উপন্যাস রচনা করেছিলেন, "সীমান্ত", মহিলা মুক্তির মূল প্রতিপাদ্যে এবং "চিমলিগ", চীনা সাংস্কৃতিক নীতি ভিত্তিক (যার মধ্যে একটি জাতীয় পুরস্কার পেয়েছিল), কিছু নাটক, এবং ভ্রমণকাহিনী। তিনি ঈশা উপনিষদ -এর ওপর একটি ভাষ্য এবং বিনোবা ভাবের জীবনী লিখেছিলেন।
তিনি নিত্যনূতন নামে একটি পত্রিকাও প্রতিষ্ঠা করেছিলেন এবং ১৯৮৫ সাল থেকে এর প্রকাশনা শুরু করেছিলেন। এই ম্যাগাজিনটি বিশ্ব শান্তি ও অহিংসতার জন্য নিবেদিত ছিল এবং অহিংসা ও শান্তির চিন্তাভাবনা বহন করার অন্যতম কার্যকর পত্রিকা ছিল। তাঁর মৃত্যুর পরে, তাঁর নিকটতম সহযোগী রাম মোহন রাই, যিনি পানিপথের (হরিয়ানা) একজন সামাজকর্মী, তিনি চাঁদা তুলে প্রতিমাসে পত্রিকাটি প্রকাশ করেন।
সম্মাননা
দেশপাণ্ডে ১৯৯৭ থেকে ২০০৭ সাল পর্যন্ত দু'বার ভারতীয় রাজ্যসভায় মনোনীত সদস্য হয়েছিলেন। ২০০৭ সালে তাঁর নাম ভারতের রাষ্ট্রপতি পদের জন্য বিবেচনা করা হয়েছিল।
দেশপাণ্ডে রাজীব গান্ধী জাতীয় সদ্ভাবনা পুরস্কার (২০০৫) এবং ২০০৬ সালে পদ্মবিভূষণ খেতাব পেয়েছিলেন। তিনি ২০০৫ সালে নোবেল শান্তি পুরস্কারের জন্য মনোনীত হয়েছিলেন।
নির্মলা দেশপাণ্ডে প্রথম বনারসী দাশ গুপ্ত রাষ্ট্র গৌরব পুরস্কার পেয়েছিলেন। ২০০৭ সালের ৫ই নভেম্বর, নতুন দিল্লির ভারতীয় সংসদ ভবনের বালযোগী কক্ষে, ভারতের উপরাষ্ট্রপতি মহম্মদ হামিদ আনসারি একটি অনুষ্ঠানে তাঁর হাতে পুরস্কার তুলে দিয়েছিলেন। সেখানে উপস্থিত ছিলেন সোনিয়া গান্ধী (ইউপিএ সভাপতি), পবন বনশল (পরিষদীয় মন্ত্রী), শ্রীপ্রকাশ জয়সওয়াল (প্রতিমন্ত্রী), ভূপিন্দর সিং হুদা (হরিয়ানার মুখ্যমন্ত্রী), সন্তোষ বাগরোদিয়া (প্রতিমন্ত্রী), দীনপীর সিং হুদা (সংসদ সদস্য), নবীন জিন্দাল (সংসদ সদস্য), অজয় ​​গুপ্ত এবং আরও অনেক অতিবিশিষ্ট ব্যক্তিরা।২০০৯ সালের ১৩ই আগস্ট, পাকিস্তানের স্বাধীনতা দিবসের প্রাক্কালে, তাঁকে পাকিস্তানের তৃতীয় সর্বোচ্চ বেসামরিক সম্মানিত সিতারা-ই-ইমতিয়াজ উপাধিতে ভূষিত করা হয়েছিল।
তাঁর নামে, রামমোহন রাইয়ের প্রচেষ্টায় পানিপথে (হরিয়ানা) একটি ছোট জাদুঘর প্রতিষ্ঠিত হয়েছিল। এই যাদুঘরটি সম্মান ও শ্রদ্ধার মতো এবং এখানে তাঁর ব্যবহৃত জিনিসপত্র অন্তর্ভুক্ত রয়েছে।
লিউ ইফেই
লিউ ইফেই (জন্ম: ২৫ আগস্ট ১৯৮৭ ), তার জন্মগত নাম অ্যান ফেং (安 风), আইনগত নাম লিউ জিমেইজি (刘 茜 美 子), এছাড়াও তার স্টেজ নাম ক্রিস্টাল লিউ এর জন্য পরিচিত, হচ্ছেন একজন চীনা অভিনেত্রী, মডেল এবং গায়িকা। চীনের সবচেয়ে সুন্দরী অভিনেত্রীদের একজন বলেছিলেন, লিউ তার মিষ্টি এবং সূক্ষ্ম মনোভাবের জন্য বিনোদন শিল্পে "পরী বোন" হিসেবে ব্যাপকভাবে পরিচিত। ২০০৯ সালে, চীনের নিউ ফোর দান অভিনেত্রীদের মধ্যে একজন হিসেবে তার নাম অন্তর্ভুক্ত করা হয়।
প্রারম্ভিক জীবন
লিউ ইফেই চীনের হুপেইয়ের উহানের টঙ্গজি হাসপাতালে জন্মগ্রহণ করেন এবং তার জন্মের সময় তার নাম দেওয়া হয় "অ্যান ফেং" (安 风)। তিনি হচ্ছেন তার বাবা-মায়ের একমাত্র সন্তান। তার বাবা হচ্ছেন অ্যান শাওকাং (安少康), যিনি ফ্রান্সের চীনা দূতাবাসের প্রথম সম্পাদক এবং ফরাসি ভাষা বিশ্ববিদ্যালয়ের একজন অধ্যাপক ছিলেন, অন্যদিকে তার মা হচ্ছেন লিউ জিয়াওলি (刘晓莉), যিনি একজন নৃত্য শিল্পী এবং মঞ্চ অভিনয়কারী। তার যখন ১০ বছর বয়স তার বাবা-মা তখন তালাকপ্রাপ্ত হন এবং সে শুধুই তার মায়ের লালনপালনে তার শৈশব অতিবাহিত করেছিল। একই বছর, তিনি তার মায়ের পারিবারিক নাম গ্রহণ করেন এবং তার আইনগত নাম "লিউ জিমেইজি"-এ রূপান্তরিত করেন। অতঃপর তিনি গান, নাচ এবং পিয়ানো বাজাতে প্রশিক্ষণ গ্রহণ শুরু করেন এবং একই সাথে তিনি মডেলিংও শুরু করেন। তার ধর্মপিতা চেন জিনফি (陈金飞), বেইজিং টঙ্গিং ইনভেস্টমেন্ট গ্রুপ (北京 通 产 投资 集团)-এর একজন চেয়ারম্যান ছিলেন।
লিউ ইফেই যখন মাত্র ১১ বছর বয়সী ছিলেন, তখন তার মা নিউ ইয়র্ক সিটিতে চলে যান, যেখানে তিনি লুই পাস্তুর মিডিল স্কুলে ৬৭-এ ভর্তি হন। ২০০২ সালে তিনি অভিনয়ে্র জগতে তার কর্মজীবন শুরু করার জন্য চীনে ফিরে যান এবং তার মঞ্চনাম "লিউ ইফেই" (刘亦菲) গ্রহণ করেন। কয়েক সপ্তাহ পরে, লিউ ইফেই ১৫ বছর বয়সে পারফরমেন্স ইন্সটিটিউট অফ বেইজিং ফিল্ম অ্যাকাডেমিতে স্বীকৃত হন এবং ২০০৬ সালে উক্ত একাডেমী থেকে স্নাতক সম্পন্ন করেন।
২০০৩–২০০৬: উদীয়মান জনপ্রিয়তা
বেইজিং চলচ্চিত্র একাডেমিতে তার ভর্তি পরপরই, লিউ ইফেই বিভিন্ন টেলিভিশন ধারাবাহিকে অভিনয় করার প্রস্তাব পান। তিনি ঝাং হেনশুই য়ের উপন্যাস উপর ভিত্তি করে দ্য স্টোরি অফ এ নোবেল ফ্যামিলি (২০০৩)-এ অভিনয় করার মাধ্যমে প্রথম টেলিভিশন অনুষ্ঠানে উপস্থিত হন। সিরিজটি সিসিটিভিতে সর্বোচ্চ রেটিং অর্জন করে এবং দর্শকদের কাছ থেকে ইতিবাচক রিভিউ অর্জন করে। একই বছর, তিনি একই শিরোনামে লুই চা য়ের উপন্যাস ডেমি-গডস এন্ড সেমি-ডেভিলস-এ "ওয়াং ইয়ান"-এর চরিত্রে অভিনয় করার জন্য ঝাং জিঝং দ্বারা নির্বাচিত হয়। এই সিরিজটি তাইওয়ানে সম্প্রচারিত হয় এবং তা ৫.৬৯ রেটিং অর্জন করে, যা তাইওয়ানের সর্বোচ্চ-মানের নাটকে পরিণত হয়। ওয়াং ইয়ানের চরিত্রে লিউ ইফেই অভিনয়ের মাধ্যমে মিডিয়া এবং তার ভক্তদের দ্বারা "পরী বোন" ডাক নাম অর্জন করেছেন।
আয়ারল্যান্ড মহিলা ক্রিকেট দল
ইতিহাস
আইরিশ মহিলা দল তাদের পুরুষ দলের পূর্বেই আন্তর্জাতিক ক্রিকেট অঙ্গনে প্রবেশ করে। ১৯৮৭ সালে অস্ট্রেলিয়া দলের বিপক্ষে ৩টি ওডিআই নিয়ে গঠিত সিরিজে অংশগ্রহণ করে যা পুরুষ দলের তুলনায় ১৯ বছর পূর্বে। যদিও দলটি প্রতিটি খেলাতেই ১০০ রানের নিচে সংগ্রহ করতে পেরেছিল, তবুও পরের বছর দলটিকে অস্ট্রেলিয়ায় অনুষ্ঠিত মহিলাদের বিশ্বকাপে অংশগ্রহণের জন্য আমন্ত্রণ জানানো হয়। ঐ বিশ্বকাপে দলটি নিউজিল্যান্ড ক্রিকেট দলের বিপক্ষে হেরে চতুর্থ স্থান দখল করে। প্রতিযোগিতায় সর্বমোট ৫টি দল অংশ নিয়েছিল। পুরো প্রতিযোগিতায় নেদারল্যান্ডস দল বিরুদ্ধেসহ মোট দুইটি জয়লাভ করে তারা।
পরের বছর আয়ারল্যান্ড দল ডেনমার্কে অনুষ্ঠিত মহিলাদের ইউরোপীয় চ্যাম্পিয়নশীপে অংশগ্রহণ করে। স্বাগতিক ড্যানিশ ক্রিকেট দলকে হারিয়ে রান রেটে ৪র্থ স্থান দখল করেছিল আইরিশরা।
২০০৯ সালে নেদারল্যান্ডসকে হারিয়ে দলটি ইউরোপীয় চ্যাম্পিয়নশীপের শিরোপা জয় করে। ২০১৭ সালের ক্রিকেট বিশ্বকাপের স্বাগতিকের মর্যাদা লাভ করে।
বর্তমান আন্তর্জাতিক র‌্যাঙ্কিং
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
-
বর্তমান দলীয় সদস্য
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত আয়ারল্যান্ড মহিলা দলের সদস্যদের তালিকা নিম্নরূপ:
লরা ডেলানি (অঃ), কিম গার্থ (সহঃ অঃ), সেসেলিয়া জয়েস, ইসোবেল জয়েস, শনা কাভানা, মেগ ক্যান্ডল (উইঃ), অ্যামি কেনিলি, গাবি লুইস, রবিন লুইস, সিয়ারা মেটকাফে, লুইস ম্যাকার্থি, লুসি ও’রিলি, ক্লার শিলিংটন, মেরি ওয়ালড্রন (উইঃ), ক্যাথেরিন ডাল্টন, জেনি গ্রে।
প্রধান কোচ: আরন হ্যামিল্টন
অন্তরি
অন্তরি (Antari) ভারতের মধ্য প্রদেশ রাজ্যের গওয়ালিয়র জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে অন্তরি শহরের জনসংখ্যা হল ৯৫৩৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে অন্তরি এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
ফ্লিপ
প্রকারভেদ
জিমনেসটিকসে কয়েকটি নির্দিষ্ট প্রক্রিয়াকেই কেবল ফ্লিপ বলা হলেও পার্কোর, ফ্রী রানিং এর ক্ষেত্রে অসংখ্য সন্ঞালনকে এই নামে অভিহিত করা হয়ে থাকে। সাধারনত লাফের দিক বিবেচনা করে এর বিভিন্ন নাম দেয়া দেয়া হয়ে থাকে। যেমন পার্শ্ব ফ্লিপ (Side Flip), সম্মুখ ফ্লিপ (Front Flip) বা পশ্চাত ফ্লিপ (Back Flip)। এছাড়া দেয়াল ফ্লিপ (Wall Flip) নামে একটি বিশেষ ফ্লিপ করা হয় যেখানে কসরতকারী তার সম্মুখস্ত উলম্ব দেয়ালে দৌড়ে কিছুদুর উঠে এবং এরপর শরীরকে শুন্যে ছুড়ে দিয়ে এক বা একাধিক ঘূর্নন সম্পন্ন করে মাটিতে অবতরন করে।
অমূল্যচন্দ্র অধিকারী
উজ্জ্বলা মজুমদার (২১ নভেম্বর, ১৯১৪ ― ২৫ এপ্রিল, ১৯৯২) একজন বাঙালি সশস্ত্র বিপ্লববাদী নারী ও সমাজকর্মী। অমূল্যচন্দ্র অধিকারী (১৯০১ - ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব, অগ্নিযুগের বিপ্লবী এবং সাম্যবাদী চিন্তা ও আদর্শের অনুসারী।
জন্ম ও শিক্ষা
অমূল্যচন্দ্র অধিকারীর জন্ম নেত্রকোণা জেলার মদন উপজেলার বাড়রী গ্রামে। তার পিতার নাম শরৎচন্দ্র অধিকারী। তার ছাত্রজীবন কাটে ঈশ্বরগঞ্জ ও কলকাতায়।
বিপ্লবী কর্মকাণ্ড
অল্প বয়সেই বিপ্লবী অনুশীলন দলের প্রবোধ দাশগুপ্ত প্রমুখ বিপ্লবীদের সংস্পর্শে আসেন। ঐ দলেরই বিশ্বাসঘাতক হত্যার ষড়যন্ত্রে লিপ্ত আছেন সন্দেহক্রমে ১৯১৭ সালে পুলিস তাকে বছর দুই অন্তরীণ করে রাখে। মুক্তিলাভের পর জ্ঞানচন্দ্র মজুমদারের সঙ্গে অসহযোগ আন্দোলনে ব্যক্তিগতভাবে অংশ নেন_যদিও অনুশীলন দল এই আন্দোলনে যোগ দেয়নি। আত্মগোপনকারী বহু নেতাকে নানাভাবে সাহায্য করতেন। দলের অর্থ সংগ্রহের প্রয়োজনে ডাকাতির পরিকল্পনায় এবং বেআইনি অস্ত্রশস্ত্র সংগ্রহের কাজে নিযুক্ত ছিলেন। ১৯২২ সনে সোভিয়েত বিপ্লবের প্রশংসাসূচক এক প্রবন্ধ লিখে পত্রিকায় প্রকাশ করেন। ১৯২৪-২৮ ও ১৯৩০-৩৮ সালে কারারুদ্ধ ছিলেন। তিনি জেলে মোট ২০ বছর বন্দি ছিলেন এবং মোট ৫০ দিন অনশন করেন। তার উদ্যোগে দলের অধিকাংশ যুবকর্মী ও নেতাদের নিয়ে বিপ্লবী সমাজতন্ত্রী দল (R. S. P.) গঠিত হয়। ১৯৪০ সালে বিপ্লবী সমাজতন্ত্রী দলের (আরএসপি) প্রতিষ্ঠাতা সদস্যদের মধ্যে তিনি ছিলেন অন্যতম। রাজনীতি, বিশেষত মার্কসীয় রাজনীতি বিষয়ে অনেক প্রবন্ধ রচনা করেছিলেন। ত্রৈলোক্যনাথ চক্রবর্তী প্রমুখ বিপ্লবী নেতৃবৃন্দের ঘনিষ্ঠ সহযোগী ছিলেন।
ভাইকিং
thumb|right|300px|চিত্র কর্মে ড্যানিশ নাবকরা। 400px|right|thumb|[[স্ক্যান্ডিনেভিয়া থেকে বাকি ইউরোপে বিভিন্ন শতাব্দীতে ভাইকিং অধ্যুষিত অঞ্চলের প্রসার]]
ভাইকিং (ইংরেজি: Viking) বলতে স্ক্যান্ডিনেভিয়ার (বর্তমান ডেনমার্ক,নরওয়ে,সুইডেন)      সমুদ্রচারী ব্যবসায়ী, যোদ্ধা ও জলদস্যুদের একটি দলকে বোঝায়, যারা ৮ম শতক থেকে ১১শ শতক পর্যন্ত ইউরোপের এক বিরাট এলাকা জুড়ে লুটতরাজ চালায় ও বসতি স্থাপন করে।   এদেরকে নর্সম্যান বা নর্থম্যানও বলা হয়। ভাইকিঙেরা পূর্ব দিকে রাশিয়া ও কনস্টান্টিনোপল পর্যন্ত পৌঁছেছিল। অন্যদিকে পশ্চিমদিকে গ্রিনল্যান্ডে ভাইকিঙেরা ৯৮৫ খ্রিষ্টাব্দে প্রথম ইউরোপীয় বসতি স্থাপন করে এবং সম্ভবত প্রথম ইউরোপীয় জাতি হিসেবে ১০০০ খ্রিষ্টাব্দে আমেরিকা মহাদেশ আবিষ্কার করে। আইসল্যান্ড ও স্ক্যান্ডিনেভিয়ার অনেক গাথায় ভাইকিংদের শৌর্য-বীর্যের কথা বলা হয়েছে। স্ক্যান্ডিনেভিয়ার মানুষেরা খ্রিস্টধর্মে ধর্মান্তরিত হতে শুরু করলে ভাইকিংদের অভিযান ধীরে ধীরে হ্রাস পেয়ে সমাপ্ত হয়ে যায়।
বিশেষজ্ঞ নাবিক এবং ন্যাভিগেটররা তাদের চরিত্রগত দীর্ঘ জাহাজে চড়ে, ভাইকিংস ব্রিটিশ দ্বীপপুঞ্জ, আয়ারল্যান্ড, ফ্যারো দ্বীপপুঞ্জ, আইসল্যান্ড, গ্রিনল্যান্ড, নরম্যান্ডি, বাল্টিক উপকূল এবং ডিনিপার এবং ভলগা বাণিজ্য রুট বরাবর নর্স বসতি এবং সরকার স্থাপন করে যা এখন ইউরোপীয় রাশিয়া, বেলারুশ এবং ইউক্রেন (যেখানে তারা ভারানজিয়ান নামেও পরিচিত ছিল)। নরম্যান, নর্স-গ্যালস, রুসের জনগণ, ফ্যারোইজ এবং আইসল্যান্ডবাসীরা এই নর্স উপনিবেশগুলি থেকে আবির্ভূত হয়েছিল। ভাইকিংরা কনস্টান্টিনোপল, ইরান এবং আরবেও যাত্রা করেছিল। তারাই প্রথম ইউরোপীয় যারা উত্তর আমেরিকায় পৌঁছায়, সংক্ষিপ্তভাবে নিউফাউন্ডল্যান্ডে (ভিনল্যান্ড) বসতি স্থাপন করে। নর্স সংস্কৃতিকে বিদেশী দেশে ছড়িয়ে দেওয়ার সময়, তারা একই সাথে স্ক্যান্ডিনেভিয়াতে ক্রীতদাস, উপপত্নী এবং বিদেশী সাংস্কৃতিক প্রভাব নিয়ে আসে, উভয়ের জেনেটিক এবং ঐতিহাসিক বিকাশকে গভীরভাবে প্রভাবিত করে। ভাইকিং যুগে নর্স মাতৃভূমি ধীরে ধীরে ছোট রাজ্য থেকে তিনটি বৃহত্তর রাজ্যে একত্রিত করা হয়: ডেনমার্ক, নরওয়ে এবং সুইডেন।
নপুংসকদের জন্য আশ্রমে হামলা
দাসপ্রথার শুরু না করলেও ভাইকিংরা একে নতুন একটি স্তরে নিয়ে গেছে। ইতিহাসবিদ জন হ্যায়উড এর মতে ডাবলিন এবং লিমেরিকসহ আয়ারল্যান্ডের অন্যান্য বড় শহরগুলো ভাইকিং দের দাসপ্রথার কেন্দ্র হিসেবে কাজ করে। ভাইকিং জাতি শত শত বছর ধরে সেখানে থেকে তীরবর্তী আয়ারল্যান্ড, ব্রিটেন এবং ফ্রান্সের বিভিন্ন জায়গায় লুটতরাজ করতো। তারা সন্ন্যাসীদের আশ্রমগুলোতেই বেশিরভাগ আক্রমণ করতো, ধন-সম্পদ কিংবা খ্রিস্টধর্মকে ঘৃণা করার জন্য নয় বরং শিক্ষিত লোকদের অপহরণ করতে যাদেরকে পরবর্তীতে নপুংসক করে বিক্রি করার মাধ্যমে লাভবান হওয়া যেতো। সেসময় মধ্যপ্রাচ্য এবং অন্যান্য অঞ্চলে মহিলাদের দ্বাররক্ষক, শিক্ষক, হারেমঘর রক্ষক এবং দাস হিসেবে নপুংসকদের চাহিদা ছিলো সবচেয়ে বেশি। এভাবেই ভূমধ্যসাগরীয় দাসপ্রথার ভিত গড়ে ওঠে।
ভাইকিং টিথ-ফাইলিং ছিলো সামাজিক মর্যাদার প্রতীক:
২০০৬ সালে ভাইকিং দের ৫৫৭টি কঙ্কাল পাওয়া যায় যার মধ্যে ২৪ টির দাঁতে আনুভূমিক রেখার মাধ্যমে ফাইল করা ছিলো। কেউই নিশ্চিত নয় কেন নির্দিষ্ট কয়েকজনই এই ভয়ংকর কাজ করতে গিয়েছিলো। তবে ধারণা করা হয় নেটিভ আফ্রিকার আদিবাসীদের কাছ থেকে অনুপ্রাণিত হয়েই তারা এ কাজ করেছে কারণ উভয়ের ফাইল করার ধরন প্রায় একই রকম। তবে ভাইকিংদের এই কাজের ধরন এতো সূক্ষ্ণ যে এর দক্ষতা অর্জনে তাদের যথেষ্ট পেশাদার হতে হয়েছে এবং এজন্যই এটি একটি শিল্পে পরিণত হয়েছে।
সেইন্ট ব্রাইসের নির্বিচার হত্যাকাণ্ড:
২০১০ সালে ব্রিটিশ নৃতত্ত্ববিদরা ওয়েমাউথের পাশে মাটি খনন করে একটি গণকবর পায় যেখানে বিকৃত অবস্থায় ৫৫টি ভাইকিং এর অস্তিত্ব পাওয়া যায়। যেহেতু তাদের পোশাক পরিচ্ছেদ থাকার কোন আভাস পাওয়া যায়নি, নৃতত্ত্ববিদরা মনে করে তাদের জোর করে নগ্ন করে সামনে থেকে বিদ্ধ করে খুন করা হয় এবং এ কারণেই প্রত্যেকের  মুখমণ্ডল এবং ডান কানে তীব্র আঘাতের চিহ্ন পাওয়া যায়।
এটা সম্ভবত সেইন্ট ব্রাইসের ম্যাসাকার বা নির্বিচার হত্যাকান্ডেরই রূপ যেটা ইংল্যান্ডের রাজা এথেলর্যাড দ্য আনরেডির আদেশে ১০০২ খ্রিস্টাব্দের ১৩ নভেম্বর সংঘটিত হয়। ভাইকিংদের লুটতরাজ, অত্যাচার এতো বেড়ে যাওয়ার কারণেই তিনি এ পদক্ষেপ নেন।  এ হত্যাকাণ্ডে কতজন মারা যায় তা অস্পষ্ট, তবে ড্যানমার্কের রাজা ফর্কবিয়ার্ডের বোন ও তার সন্তান এতে মারা যায়। ১০১৩ সালে ইংল্যান্ডকে ভাইকিং রাজার কাছে এর জবাব দিতে হয়।
ঈশ্বরের উদ্দেশ্যে মানুষ হত্যা:
ঈশ্বরের সাথে ভালো সম্পর্ক নিশ্চিত করতে ভাইকিং রা প্রত্যেক ৯ বছরে ৯৯ জন মানুষ, ৯৯টি ঘোড়া, কুকুর, বাজপাখি উৎসর্গ করতো। যে মানুষদের তারা উৎসর্গ করতো তা অবশ্যই তাদের ইচ্ছার বিরুদ্ধে জোর করে করা হতো।
ভাইকিং দের চেহারা ও শারীরিক গঠন: